6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 890 της 24 Νοεμ./8 Δεκ. 1961 (ΦΕΚ Α΄ 225) Περί κανονισμών χορηγήσεως υποτροφιών εις μαθητάς Σχολείων Επαγγελματικής και Μέσης Εκπαιδεύσεως ως και εις φοιτητάς, σπουδαστάς και πτυχιούχους Ανωτάτων ή Ανωτέρων Σχολών κλπ. Έχοντες υπ’ όψει τας διατάξεις του άρθρ. 51 του Ν.Δ. 3971/1959 και την υπ’ αριθ. 705/1961 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, στηριζομένη εις γνώμην της Εκτελεστικής Επιτροπής του Ιδρύματος Κρατικών Υποτροφιών, διατυπωθείσαν εν τη Συνεδρία αυτής της 9.9.1959, απεφασίσαμεν και διατάσσομεν: Άρθρ.1.-1.Αι υποτροφίαι εις μαθητάς σχολείων Επαγγελματικής Εκπαιδεύσως απονέμονται υπό των συλλόγων των καθηγητών των οικείων Σχολείων. 2.Ο αριθμός των, κατ’ έτος και κατά Σχολήν, απονεμομένων υποτροφιών εις μαθητάς σχολείων Επαγγελματικής Εκπαιδεύσεως, ως και το ποσόν τούτων, καθορίζονται, αναλόγως των διατιθεμένων οικονομικών μέσων δι’ αποφάσεως του Διοικητικού Συμβουλίου του Ι.Κ.Υ. εγκρινομένης υπό του Υπουργού Εθνικής Παιδείας. 3.Αι υποτροφίαι αύται απονέμονται εις τους πρώτους κατά σειράν επιτυχίας των κατ’ έτος διεξαγομένων εισιτηρίων ή προαγωγικών εξετάσεων, εντός πάντοτε του κατ’ έτος καθοριζομένου αριθμού υποτροφιών. 4.Αι λοιπαί λεπτομέρειαι απονομής των υποτροφιών τούτων καθορίζονται δια κανονισμών καταρτιζομένων υπό της Εκτελεστικής Επιτροπής του Ι.Κ.Υ. Άρθρ.2.-1.Κατά τα εν άρθρ. 8 του Α.Ν. 1825/1951 κυρωθέντος υπό του Νόμ. 2113/1952 οριζόμενα, δύνανται να απονέμωνται υποτροφίαι εις μαθητάς σχολείων Μέσης Εκπαιδεύσεως και κατά την διάρκειαν των σπουδών των. 2.Αι υποτροφίαι αύται απονέμονται εις τους πρώτους κατά σειράν επιτυχίας των κατ’ έτος διεξαγομένων προαγωγικών εξετάσεων. Άρθρ.3.-1.Αι υπό του άρθρ. 8 παρ. 3 στοιχ. β΄ του Νόμ. 1825/1951 ως ετροποποιήθη και συνεπληρώθη δια του Νόμ. 1859/1951 προβλεπόμεναι υποτροφίαι εις φοιτητάς ή σπουδαστάς Ανωτάτων κλπ. Σχολών του Εσωτερικού απονέμονται, βάσει κανονισμών καταρτιζομένων υπό της εκτελεστικής επιτροπής του Ι.Κ.Υ. εις τους επιτυχόντας κατά τους εισιτηρίους διαγωνισμούς ή εξετάσεις αυτών, εφ’ όσον επέδειξαν κατά το Γυμνασιακόν Απολυτήριον διαγωγήν Κοσμιωτάτην. Σελ. 1086(α) Τεύχος 746-Σελ. 116 2.Αι υποτροφίαι αύται απονέμονται βάσει σειράς προτεραιότητος και εντός πάντοτε του δι’ εκάστην Σχολήν ή Τμήμα αυτής κεχωρισμένως καθοριζομένου αριθμού υποτροφιών. Ο αριθμός ούτος καθορίζεται δια προγράμματος καταρτιζομένου υπό του Δ.Σ. Ι.Κ.Υ. και εγκρινομένου δι’ αποφάσεως του Υπουργού Εθνικής Παιδείας. 3.Προς καθορισμόν της κατά τα ανωτέρω σειράς προτεραιότητος τετραπλασιάζεται ο μέσος όρος των βαθμών των εισιτηρίων εξετάσεων και εις το προκύπτον γινόμενον προστίθεται ο βαθμός του Γυμνασιακού Απολυτηρίου. Η σειρά αύτη καταρτίζεται υπό Επιτροπών, οριζομένων υπό της εκτελεστικής επιτροπής του Ι.Κ.Υ. εκ του Κοσμήτορος και δύο καθηγητών εκάστης Σχολής Πανεπιστημίου ή άλλου ανωτάτου ισοτίμου αυτώ ιδρύματος ή προκειμένου περί της Ακαδημίας Σωματικής Αγωγής, των Παιδαγωγικών Ακαδημιών και της Σχολής Νηπιαγωγών, εκ του Διευθυντού και δύο Καθηγητών αυτών. Αι αποφάσεις των Επιτροπών τούτων τελούν υπό την έγκρισιν της Εκτελεστικής Επιτροπής του Ι.Κ.Υ. 4.Υποτροφίαι δύνανται να παρέχωνται, κατά τους εν παρ. 1 του παρόντος άρθρου κανονισμούς, προτάσει των, κατά την παρ. 3 του παρόντος άρθρου, Επιτροπών, και εις φοιτητάς ή σπουδαστάς των ενδιαμέσων ετών φοιτήσεως των εν λόγω Σχολών, βάσει προγράμματος καταρτιζομένου και εγκρινομένου κατά τα εν κεφ. 3 του παρόντος άρθρου οριζόμενα, καθορίζοντος τον αριθμόν των χορηγουμένων, κατά Σχολήν ή Τμήμα αυτής, υποτροφιών της κατηγορίας ταύτης εις όσους εκ των φοιτητών ή σπουδαστών τούτων: α)Έτυχον προαγωγικού βαθμού τουλάχιστον «Λίαν Καλώς» και β)Επέδειξαν διαγωγήν Κοσμιωτάτην. 31.Ο.α.6 ΄Ιδρυμα Κρατικών Υποτροφιών 5.Αι υποτροφίαι της κατηγορίας ταύτης απονέμονται βάσει σειράς προτεραιότητος καθοριζομένης εκ του βαθμού των προαγωγικών εξετάσεων της περιόδου του Ιουνίου, προκειμένου δε περί Σχολών των Πανεπιστημίων, του Ε.Μ. Πολυτεχνείου, της Ανωτάτης Σχολής Οικονομικών και Εμπορικών Επιστημών, της Παντείου Ανωτάτης Σχολής Πολιτικών Επιστημών, της Ανωτάτης Γεωπονικής Σχολής και των Ανωτάτων Βιομηχανικών Σχολών Πειραιώς και Θεσσαλονίκης εκ της περιόδου του Ιουνίου και της περιόδου του Οκτωβρίου. Άρθρ.4.-Αι υπό του άρθρ. 51 (στοιχ. ε΄) του Ν.Δ. 3971/1959 προβλεπόμεναι υποτροφίαι εις πτυχιούχους των εν άρθρ. 3 (παρ. 1) του παρόντος Ανωτάτων Σχολών προς μετεκπαίδευσιν εν Ελλάδι, χορηγούνται βάσει προγράμματος του ΙΚΥ καταρτιζομένου και εγκρινομένου κατά τα εν άρθρ. 3 παρ. 2 του παρόντος οριζόμενα και καθορίζοντος τας ειδικεύσεις, τον αριθμόν των δι’ εκάστην τούτων Υποτροφιών, τα προσόντα των υποψηφίων και την διάρκειαν των Υποτροφιών. Αι υποτροφίαι αύται παρέχονται κατόπιν διαγωνισμού εφ’ ου εφαρμόζονται κατ’ αναλογίαν τα εν άρθρ. 5 του παρόντος οριζόμενα. Άρθρ.5.-«1.Αι υπό του άρθρ. 51 (στοιχ. ε΄) του Ν.Δ. 3971/59 «περί Τεχνικής και Επαγγελματικής Εκπαιδεύσεως, Οργανώσεως της Μέσης Εκπαιδεύσεως και Διοικήσεως της Παιδείας» προβλεπόμεναι υποτροφίαι μετεκπαιδεύσεως εις το εξωτερικόν χορηγούνται εις ελληνικής εθνικότητος πτυχιούχους των Ανωτάτων Εκπαιδευτικών Ιδρυμάτων των Ανωτέρων Σχολών και των Σχολών Ανωτέρας Επαγγελματικής Εκπαιδεύσεως της ημεδαπής ή των ισοτίμων ταύταις Σχολών της αλλοδαπής. 2.Αι υποτροφίαι αύται χορηγούνται βάσει : α)Προγράμματος, καταρτιζομένου και εγκρινομένου κατά τα οριζόμενα εν άρθρ. 3 παρ. 2 του παρόντος Β.Δ. 890/61, καθορίζοντος τας ειδικεύσεις, τον αριθμόν των δι’ εκάστην τούτων υποτροφιών, τα προσόντα των υποψηφίων και την διάρκειαν των υποτροφιών και β)επιτυχίας εις ειδικόν διαγωνισμόν, διεξαγόμενον υπό τους κάτωθι όρους και διαδικασίαν ενώπιον Εξεταστικών Επιτροπών, οριζομένων υπό του Διοικητικού Συμβουλίου του Ι.Κ.Υ. «3.Ο διαγωνισμός περιλαμβάνει γραπτές εξετάσεις η δε κλίμακα βαθμολογίας ορίζεται 0-20. Η βάση της επιτυχίας είναι ο βαθμός 14. Επιτυχών μπορεί να θεωρηθεί ο υποψήφιος που θα συγκεντρώσει το βαθμό 14 ως μέσο όρο με τη δυνατότητα συμψηφισμού, κατώτερης του 14 βαθμολογίας το βαθμό 12 για ένα μόνο μάθημα. Αν κάποιος από τους υποψήφιους αδυνατεί να υποστεί γραπτή εξέταση εξαιτίας οποιασδήποτε αναπηρίας ή μόνιμης πάθησης τότε, επιτρέπεται να υποβληθεί σε προφορική μόνο εξέταση αντί της γραπτής ενώπιον της εξεταστικής επιτροπής στα ίδια θέματα που κληρώθηκαν ύστερα από απόφαση του Διοικητικού Συμβουλίου. «4.Ο τελικός βαθμός που καθορίζει και τη σειρά επιτυχίας του υποψηφίου προκύπτει με διαίρεση δια 10 του αθροίσματος του μέσου όρου της βαθμολογίας των γραπτών εξετάσεων πολλαπλασιασμένου επί τον συντελεστή 8 και του βαθμού του διπλώματος Ανωτέρας ή Ανωτάτης Εκπαιδεύσεως πολλαπλασιασμένου κατόπιν αναγωγής του στην κλίμακα 0-20 επί τον συντελεστή 2». Η παρ. 4, που είχε αντικατασταθεί από το Π.Δ. 322/1983, αντικαταστάθηκε και πάλι ως άνω από το Π.Δ. 634/12-31 Δεκ. 1985 (ΦΕΚ Α΄ 232). Οι παρ. 3 και 4 όπως είχαν αντικατασταθεί και πάλι αντικαταστάθηκαν ως άνω από την παρ. 1 άρθρου μόνου Π.Δ. 322/3-7 Σεπτ.1983 (ΦΕΚ Α΄ 116). 5.(Καταργήθηκε από την παρ. 2 άρθρου μόνου Π.Δ. 322/3-7 Σεπτ.1983, ΦΕΚ Α΄ 116). Άρθρ.5.(6).Των ανωτέρω εν άρθρ. 1, 2, 3 του παρόντος Β.Δ/τος προβλεπομένων υποτροφιών δικαιούνται οι μη διαθέτοντες επαρκή ίδια οικονομικά μέσα, εφ’ όσον διεκρίθησαν εις τας σπουδάς των, την χρηστότητα και το ήθος και επέδειξαν διαγωγήν κοσμιωτάτην. Άρθρ.6.(7).1.Οι υπότροφοι ανακηρύσσονται υπό της Εκτελεστικής Επιτροπής του ΙΚΥ κατά την τάξιν της βαθμολογίας των και τον αριθμόν των διαθεσίμων υποτροφιών υπογράφοντες κατά πρόσκλησιν του Ιδρύματος δήλωσιν εν ή αναγράφονται αι κατά το διάστημα της απουσίας των και αι μετά την επάνοδον υποχρεώσεις των. 2.(Κατηργήθη δια του άρθρου μόνου του Β.Δ. 299 της 25 Απρ./17 Μαΐου 1962 (ΦΕΚ Α΄ 74). 3.Άπασαι αι λοιπαί λεπτομέρειαι των εν παρ. 1 διαγωνισμών και της απονομής των υπό του παρόντος άρθρου προβλεπομένων υποτροφιών καθορίζονται δι’ εσωτερικών κανονισμών καταρτιζομένων υπό της Εκτελεστικής Επιτροπής του ΙΚΥ. Άρθρ.7.(8).Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος. Τα άνω άρθρ. 6, 7 και 8 προφανώς από λάθος, αναριθμήθηκαν ως 5, 6 και 7 από την παρ. 2 άρθρου μόνου Π.Δ. 322/3-7 Σεπτ. 1983 (ΦΕΚ Α΄ 119). (Αντί για τη σελ. 1087 (β) Σελ. 1087(γ) Τεύχος Θ22-Σελ. 127 ΄Ιδρυμα Κρατικών Υποτροφιών 31.Ο.α.6 31.Ο.α.6 ΄Ιδρυμα Κρατικών Υποτροφιών